Gradvis og styret genåbning: Hvad betyder det for dig som beboer? - Fyns Almennyttige Boligselskab
Gradvis og styret genåbning: Hvad betyder det for dig som beboer?
En gradvis genåbning af Danmark er i gang og det har også betydning for vores boligafdelinger ift. forsamlingsforbuddet.
I FAB vil vi i den kommende tid bl.a. informere her på hjemmesiden, når der sker nyt ift. genåbningen som har betydning for FAB. Og som det har været hele tiden, kan det udmeldte ændres, hvis der sker stigning i smittetal.
Det lille forsamlingsforbud lempes og udfases efter følgende plan, hvis smittesituationen tillader det:
21. april 2021: 10 personer indendørs og 50 personer udendørs
Pr. 6. maj 2021: 25 personer indendørs og 75 personer udendørs
Pr. 21. maj 2021: 50 personer indendørs og 100 personer udendørs
Pr. 11. juni 2021: 100 personer indendørs
Pr. 1. august 2021: Det lille forsamlingsforbud afskaffes
Ejendomskontorerne er fortsat lukket for personlig henvendelse, men driftspersonalet kan som altid kontaktes pr. telefon og/eller mail.
Yderligere nyt om kontorernes genåbning kommer inden for den nærmeste fremtid.
Som det har været tilfældet hele tiden, udføres den mest nødvendige beboerservice.
Yderligere nyt om en mere "normal" beboerservice kommer inden for den nærmeste fremtid.
Eventuelt faste aktiviteter i beboerhusene kan genoptages under hensyntagen til de aktuelle forsamlingsforbud, gældende regler for servering/café drift samt under overholdelse af de aktuelle afstandskrav.
Det er brugerne af beboerhuset, der er ansvarlige for, at retningslinjerne overholdes.
Benyttelse af beboerhusene til private arrangementer kan genoptages fra d. 6. maj 2021, hvor det vil være tilladt at være forsamlet op til 25 personer indendørs. Reservering af beboerhusene til d. 6. maj 2021 og frem kan ske fra nu.
Benyttelsen af beboerhuset skal ske med overholdelse af de på dagen gældende forsamlingsforbud og afstandskrav.
Det er lejeren af beboerhuset, der er ansvarlig for, at de gældende krav og regler overholdes.
I den forbindelse gøres der opmærksom på, at politiet kan udstede bøder til alle deltagere til et arrangement, såfremt reglerne ikke overholdes.
Vi opfordrer jer fortsat til at vise påpasselighed, tage hensyn samt at følge og overholde myndighedernes retningslinjer, se eventuelt yderligere på www.coronasmitte.dk hvor myndighederne har samlet alle informationer om Corona virus.